text: Fyrstu jarðhitaskipaninar í Føroyum komu sum úrslit av royndarverkætlan á Jarðfeingi í 2008.
text: #000000
text: Tveir stórir bygningar, annar við seks jarðhitaholum, hin við trimum holum og trý sethús við hvør sínum jarðhitaholi fingu jarðhitaskipanir á heysti 2008. Hesar jarðhitaskipanirnar hava sostatt nú verið virknar í næstan fjúrtan ár.
text: #000001
text: Í 2012 komu lóg og kunngerð um elriknar hitapumpuskipanir. Her verður nágreinað, hvussu farast skal fram, tá jarðhitaskipanir skulu setast upp og haldast við líka. Millum annað krevst góðkenning fyri at kunna bora jarðhitahol og fyri at kunna seta jarðhitaskipanir upp. Eitt yvirlit yvir góðkendar brunnborarar og hita­pumpu­installatørar sæst á us.fo. Kommunurnar geva loyvi til jarðhitaskipanir eftir viðmæli frá Umhvørvisstovuni. Umhvørvisstovan hevur skyldu at skráseta øll borihol til jarðhita í skipan, sum er alment atkomulig. Sí kortal.fo og vel Grøn orka, Jarðhitaboringar. Tá kemur henda myndin fram, sum vísir hvar í Føroyum jarðhitahol eru.
text: #000002
text: Higartil eru íalt 859 jarðhitaskipanir settar upp í Føroyum.
text: #000004
text: Mynd 2 vísir, tal av umsóknum um árið síðani 2012.
text: #000005
text: Fyrstu árini kostaði tað umleið 150.000 kr. at fáa sær jarðhita í eini vanlig sethús. Í dag er íløgan vaksin til í miðal 185.000 kr. Hendan upphæddin er so stór, at hon í sjálvum sær er ein forðing hjá nógvum at velja jarðhita, bæði í nýggjum húsum og at skifta oljufýr út við jarðhitaskipan.
text: #000007
text: Í 2017 var MVG-lógin broytt, so at hús og bygningar, ið velja hitapumpuskipanir, eftir umsókn kunnu fáa mvg afturgoldið og í 2019 var elveitingarlógin broytt, so at hús og bygningar við hitapumpum kunnu keypa el til serliga lágan prís.
text: #000008
text: Hesi bæði átøkini hava gjørt, sum eisini sæst á mynd 2, at nógv fleiri nú velja at fáa sær jarðhita.
text: #000009
text: Eitt annað, sum hevur stóra ávirkan, er oljuprísurin. Hann hevur hesi árini sveiggjað úr 5 kr/litur upp í 9 kr/litur.
text: #000010
text: Mynd 3 vísir, hvussu stór rakstrarsparingin er í einum miðal sethúsum, sum hava jarðhita, í mun til um tey hava oljufýr.
text: #000011
text: Til dømis vísir myndin, at um oljuprísurin er 7 kr/litur, er rakstrarsparingin umleið 10.000 krónur um árið.
text: #000012
text: Tær nógvu jarðhitaskipaninar minka munandi um oljunýtsluna til upphiting í Føroyum. Oljunýtslan er í løtuni umleið 3000 tons minni um árið. Afturfyri brúka tær umleið 9 GWh av el um árið, sum við tí lutfalli, sum júst nú er millum elframleiðslu úr olju og úr varandi orkukeldum førir til eina meirnýtslu av tungolju á umleið 600 tons um árið. Tær tríggjar vindmyllulundirnar, sum verða settar upp í ár og næsta ár hava við sær at meirnýtslan av tungolju fer at minka nógv.
text: #000013
text: Hvørt húsarhald við jarðhitaskipan lækkar sostatt innflutningin av olju við við 2-3 tonsum um árið.
text: #000014
text: Eitt jarðhitahol til tvey hús
text: #000015
text: Fyri at jarðhitahol skulu rigga eftir ætlan er neyðugt, at frástøðan millum grannahol ongantíð er minni enn 20 metrar. Hetta kann vera ein avmarking, til dømis í gomlum býarpørtum har matriklarnir ofta eru smáir og húsini standa tætt saman.
text: #000016
text: Tað kann sleppast undan hesi avmarking um tvey ella fleiri hús gera eitt felags borihol. Nýggj boriútgerð kann bora heilt niður á 400 metrar, og tí er hesin møguleikin nú vorðin væl størri.
text: #000017
text: Dømir um, nær tað kann vera ein fyrimunur at vera felags um borihol eru:
text: #000018
text: Í gomlum býarpørtum eru matriklarnir ofta smáir og húsini standa tøtt og hava ofta ikki stóra orkunýtslu.Í heilt nýggjum húsum er orkunýtslan ofta so lítil, at tað kann vera ein upplagdur møguleiki, at tvey hús verða felags um eitt borihol.Í raðhúsum er tað ofta einasti møguleiki, um tvær ella fleiri íbúðir ganga saman um eitt ella fleiri borihol.
text: #000019
text: Sum tað sæst á mynd 4 niðanfyri, eru tað nógv dømir um bygningar, sum hava meiri enn eit borihol.
text: #000020
text: Eitt dømi um hetta eru bygningarnir hjá Bústøðum Oman Mattalág í Havn. Talan er um seks bygningar í tveimum hæddum við íalt 38 leiguíbúðum. Bygningarnir verða hitaðir við eini felags jarðhitaskipan við 12 boriholum á 200 metrar.
text: #000021
text: Ein líknandi skipan við felags oljufýri hevði brúkt umleið 20.000 litrar av olju hvørt ár. Orsøkin til sera lágu orkunýtsluna er, at íbúðirnar eru samanbygdar, væl bjálvaðar og annars bygdar eftir krøvunum í landsbyggireglugerðini.
text: #000022
text: Meir fæst at vita um orkuskipanir við hitapumpum á Orkuskiftið og á orka.fo.
text: #000025
text: Stórar broytingar á veg í føroysku elskipanini
text: #000027
text: Fá alt tað nýggjasta frá Umhvørvisstovuni við.
text: #000028
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000029
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000030